รัฐบาลไทย-ข่าวทำเนียบรัฐบาล-พลเอก ประวิตรฯ รองนายกรัฐมนตรี เป็นประธานการประชุมคณะกรรมการสิ่งแวดล้อมแห่งชาติ ครั้งที่ 1/2562
วันจันทร์ที่ 7 มกราคม 2562
พลเอก ประวิตรฯ รองนายกรัฐมนตรี เป็นประธานการประชุมคณะกรรมการสิ่งแวดล้อมแห่งชาติ ครั้งที่ 1/2562
ที่ประชุมคณะกรรมการสิ่งแวดล้อมแห่งชาติ รับทราบรายงานสถานการณ์ฝุ่นละอองขนาดเล็ก PM2.5 ในกรุงเทพมหานครและปริมณฑล โดย ทส. ได้ร่วมกับหน่วยงานที่เกี่ยวข้องรับมือสถานการณ์วางแนวทางและมาตรการป้องกันและแก้ไขปัญหา PM2.5  ในปี 2562
วันนี้ (4 ม.ค.62) เวลา 10.00 น. ณ ห้องประชุม 301 ตึกบัญชาการ 1 ทําเนียบรัฐบาล พลเอก ประวิตร วงษ์สุวรรณ รองนายกรัฐมนตรี เป็นประธานการประชุมคณะกรรมการสิ่งแวดล้อมแห่งชาติ ครั้งที่ 1/2562 ร่วมกับหน่วยงานที่เกี่ยวข้อง สรุปสาระสําคัญ ดังนี้
ที่ประชุมรับทราบผลการประชุมคณะอนุกรรมการบริหารจัดการขยะพลาสติก และมอบหมายให้ กระทรวงทรัพยากรธรรมชาติและสิ่งแวดล้อม (ทส.) โดย คพ. ร่วมกับหน่วยงานที่เกี่ยวข้อง จัดทําร่างแผนปฏิบัติการด้านการจัดการขยะพลาสติก 20 ปี (61-80) ให้แล้วเสร็จ เพื่อใช้เป็นกรอบและทิศทางการดําเนินการป้องกันและแก้ไขปัญหาขยะพลาสติกของประเทศแบบบูรณาการ ตั้งแต่ขั้นตอนการผลิต การจําหน่าย การบริโภค และการจัดการปลายทางเพื่อให้เกิดผลเป็นรูปธรรม เพื่อนําเสนอ กก.วล. เพื่อพิจารณาก่อนนําเสนอคณะรัฐมนตรีพิจารณาต่อไป
พร้อมทั้ง ที่ประชุมรับทราบรายงานสถานการณ์ฝุ่นละอองขนาดเล็ก PM2.5 ในกรุงเทพมหานครและปริมณฑลจากสถานการณ์ฝุ่นละอองขนาดเล็ก PM2.5 บริเวณกรุงเทพฯ และปริมณฑล ที่พบเกินมาตรฐาน* ในช่วงต้นปีและปลายปีของทุกปี (*ม าต รฐาน PM2.5 เฉลี่ย 24 ชั่วโมง คือ 50 มคก./ล บ .ม . (ไม โค ร ก รั ม
ต่อลูกบาศก์เมตร) ซึ่งแหล่งกําเนิดหลักมาจากยานพาหนะ ประกอบกับสภาพอุตุนิยมวิทยาที่ลักษณะอากาศจมตัว ลมสงบ อากาศปิด ทําให้ฝุ่นละอองสะสมในบรรยากาศ โดยเฉพาะบริเวณที่มีการจราจรติดขัด ได้แก่ บริเวณริมทางคู่ขนานถนนพระราม 2 บริเวณริม ถนนกาญจนาภิเษก เป็นต้น
ทั้งนี้ การรับมือสถานการณ์PM2.5 ในปี 2562 กระทรวงทรัพยากรธรรมชาติและสิ่งแวดล้อม มุ่งเน้นการทํางานร่วมกับกรุงเทพฯและปริมณฑล กองบังคับการตํารวจจราจร กรมการขนส่งทางบก กองทัพบก กรมอนามัย กรมอุตุนิยมวิทยา ผ่านศูนย์ประสานงานและแจ้งเตือนสถานการณ์PM2.5 ในกรุงเทพฯ และปริมณฑลโดยร่วมกันวางแนวทางและมาตรการป้องกันและแก้ไขปัญหา PM2.5 ดังนี้1) เพิ่มความถี่ในการกวาดล้างทําความสะอาดถนน2) ฉีดพ่นนําเป็นละอองในอากาศ เพื่อลดฝุ่นละออง ในบริเวณที่มีฝุ่นละออง PM2.5 เกินมาตรฐาน 3) เข้มงวดตรวจจับรถควันดําและบังคับใช้กฎหมาย4) แก้ไขปัญหาฝุ่นละอองจากเส้นทางก่อสร้างรถไฟฟ้า โดยเร่งคืนผิวการจราจร ณ จุดที่ก่อสร้างเสร็จแล้ว สําหรับจุดที่อยู่ระหว่างการก่อสร้างจะบีบหรือลดพื้นที่การก่อสร้างบนพื้นผิวการจราจร 5) แก้ไขปัญหาฝุ่นละอองจากการก่อสร้างอาคารสูง โดยจะดําเนินการติดตามตรวจสอบและสํารวจ ให้ผู้ประกอบการดําเนินการตามมาตรการลดฝุ่นละอองให้ถูกต้องตามหลักวิชาการ6) แก้ไขปัญหาการจราจรที่ติดขัด โดยการอํานวยความสะดวกในการจราจรให้ดีขึ้น รวมถึงการเข้มงวดมิให้มีการจอดรถริมถนนสายหลัก7) เข้มงวดมิให้มีการเผาขยะและเผาในที่โล่ง และ8) รณรงค์ไม่ให้ติดเครื่องยนต์ขณะจอดในสถานที่ราชการ โรงพยาบาล โรงเรียน และพื้นที่มลพิษสูง
สําหรับการแก้ไขปัญหาระยะยาว เร่งรัดการลดการระบายมลพิษจากยานพาหนะ ได้แก่การปรับปรุงคุณภาพน้ํามันเชื้อเพลิง ปรับปรุงคุณภาพรถยนต์ตามมาตรฐานยูโร 5 ผลักดันให้ใช้รถโดยสาร NGV/EV/ไฮบริด ปรับลดอายุการตรวจสภาพรถใช้งาน เพิ่มภาษีรถยนต์เก่า และจัดโซนนิ่งจํากัดรถเข้าเมืองช่วงเวลาเร่งด่วน ทั้งนี้จะดําเนินการก่อนเครือข่ายการให้บริการขนส่งสาธารณะโดยเฉพาะรถไฟฟ้าจะแล้วเสร็จขณะที่การเตรียมรับมือสถานการณ์ช่วงวันหยุดยาว คณะทํางานได้ร่วมระหว่างกรุงเทพฯกรมควบคุมมลพิษ กองบังคับการตํารวจจราจร และหน่วยงานที่เกี่ยวข้องร่วมกันในการเฝ้าระวังและแก้ไขปัญหา โดยรองปลัดกรุงเทพมหานคร และอธิบดีกรมควบคุมมลพิษ ร่วมเป็นศูนย์ประสานงานในการแก้ไขปัญหาในช่วงวันหยุดยาว
นอกจากนี้ ที่ประชุมได้มีการพิจารณาโครงการก่อสร้างถนนต่อเชื่อมสะพานข้ามแม่น้ําเจ้าพระยาบริเวณถนนนนทบุรี 1 – ถนนกาญจนาภิเษก จังหวัดนนทบุรี (ภายใต้โครงการจ้างที่ปรึกษาสํารวจออกแบบรายละเอียด โครงการต่อเชื่อมสะพานข้ามแม่น้ําเจ้าพระยา บริเวณถนนนนทบุรี 1 – กาญจนาภิเษก) ของกรมทางหลวงชนบท โดยให้กรมทางหลวงชนบท ดําเนินการตามมาตรการป้องกัน และแก้ไขผลกระทบสิ่งแวดล้อม รวมทั้งมาตรการติดตามตรวจสอบผลกระทบสิ่งแวดล้อม ตามที่กําหนดไว้ในรายงานการประเมินผลกระทบสิ่งแวดล้อมโครงการก่อสร้างถนนต่อเชื่อมสะพานข้ามแม่น้ําเจ้าพระยาบริเวณถนนนนทบุรี 1 – ถนนกาญจนาภิเษก จังหวัดนนทบุรี (ภายใต้โครงการจ้างที่ปรึกษาสํารวจออกแบบรายละเอียด โครงการต่อเชื่อมสะพานข้ามแม่น้ําเจ้าพระยา บริเวณถนนนนทบุรี 1 – กาญจนาภิเษก) ของกรมทางหลวงชนบท ที่ผ่านการพิจารณาจากคณะกรรมการผู้ชํานาญการฯ โครงการโครงสร้างพื้นฐานทางบกและอากาศ อย่างเคร่งครัด ก่อนนําเสนอคณะรัฐมนตรีพิจารณาต่อไป
-----------------------
กลุ่มประชาสัมพันธ์และเผยแพร่ สํานักโฆษก